Vier maniere om jou mediesefonds-spaargeld te rek | MedSure.co.za
Bereken jou totale medisynespaarrekeningbedrag vir die jaar. Stel dan ŉ begroting op voordat die jaar begin en sluit die medikasie in wat jy gereeld gebruik. Beraam die balans en wys ŉ bedrag aan elke maand toe.
Daar kan natuurlik onvoorsiene uitgawes wees, maar op hierdie manier het jy minstens ŉ plan in gedagte en jy kan uitwerk wanneer gedurende die jaar jou spaarrekening leeg gaan wees en dienooreenkomstig voorbereidings tref. Rakusin beveel aan dat jy geld vir duur medikasie opsy sit ─ en kontant vir alledaagse items betaal, soos Panadohoofpyntablette of -stroop.
Raadpleeg jou apteker
Hoekom ŉ klomp medikasies gebruik as een goed genoeg sal wees? Byvoorbeeld, vir verkoue- en griepsimptome soos toe-neus, jeukerige oë en hoofpyn, kan jy een medisyne koop wat ŉ kombinasie van ŉ antihistamien, ontstuwingsmiddel en parasetamol bevat wat al jou simptome sal aanspreek, in plaas van drie afsonderlike medisynes.
Praat met jou Clicksapteker oor die mees koste-effektiewe behandeling vir jou kwale.
As jy chroniese medikasie gebruik, moet jy jou mediese fonds raadpleeg om uit te vind of jou plan vir hierdie medisyne voorsiening maak. Chroniese toestande, van depressie tot diabetes, het spesifieke toewysings vir medikasie en dit beteken dat dit nie uit jou mediese spaarrekening betaal sal word nie.
« Day hospitals: The answer to rising health costs?
Natural Cold and Flu Remedies »